als_Latn dik_Latn sag_Latn
Gjelbrim Taipi feston golin me FC Vil, duke bërë gjestin e shqiponjës me duar. Futbollisti me origjinë shqiptare është përfshirë nga vala patriotike pas trazirave të ndodhura në ndeshje Serbi-Shqipëri. Për fatin e keq, FC Vil u mund me rezultatin 2-3 nga Kiaso.
Në Izrael
Hamdi Salihi, një gol nderi për Hapoel Hakre
Hapoel Hakre ku luan sulmuesi i Kombëtares shqiptare, Hamdi Salihi, kishte dje një ndeshje tepër të vështirë me Makabi Tel Aviv, e cila ishte e vlefshme për javën e pestë të kampionatit izraelit të futbollit. Ekipi i shkodranit u mund thellësisht 4-1, duke mos patur asnjë mundësi për një rezultat pozitiv. Që në pjesën e parë miqtë shënojnë tri herë, ndërsa “pokeri” regjistrohet në minutën e 72-të. Hapoel Hakre duket e dorëzuar, por në minutën e dytë shtesë është sulmuesi shqiptar që të paktën shënon golin e nderit për ekipin e tij. Edhe pse nuk mund t’i japë pikë, të paktën Salihi tregon se është një lojtar i vlefshëm për këtë skuadër, që pas pesë javëve ndodhet në fund të renditjes. Ndaj, Hapoel Hakre shpreson tek shkodrani, për ta shpëtuar prej rënies nga elita e futbollit izraelit.
als_Latn als_Latn als_Latn als_Latn